FitchRatings reyting agentligi Universalbank XATBning xalqaro kredit reytingini oshirdi

2017-yil 31-yanvarda FitchRatings xalqaro reyting agentligi Universalbank xususiy tijorat aksiyadorlik bankining xorijiy va milliy valyutadagi uzoq muddatli emitent defolti reytingini CCC darajasidan B- darajasiga “barqaror” prognozi bilan ko‘tardi.

Bank reytingi adekvat kapitalizatsiya, muvozanatlashgan likvidlilik, shuningdek, moliyaviy natijalarning yaxshilanishini hisobga oladi.
Bank biznesining ko‘lamlari barqaror sur’atlar bilan o‘smoqda. Universalbank XATB korporativ kredit berish segmentida o‘z pozitsiyasini sezilarli ravishda mustahkamlamoqda. Balans likvidliligi holati qulay darajada turibdi. Bank moliyaviy faoliyat natijalari barqaror tarzda yaxshilanganligini namoyish etmoqda.
Bank o‘z faoliyatini kengaytirish hamda aholiga va korporativ mijozlarga yanada kengroq turdagi xizmatlarni taqdim etish maqsadlarida biznes jarayonlarni va korporativ boshqaruvni restrukturizatsiya qilish jarayonidan o‘tmoqda.